Затым у студзені – сакавіку 1918 г. ідзе ўтварэнне валасных Саветаў. Выканаўчыя камітэты павятовых і валасных Саветаў, як правіла, складаліся з бальшавікоў і левых эсэраў. Напрыклад, у Аршанскі павятовы Савет выбраны 32 бальшавікі і 3 левыя эсэры. Структура выканаўчых камітэтаў вызначалася на месцы ў залежнасці ад канкрэтных умоў (5 – 4 аддзелы). Ствараліся аддзелы кіравання, зямельны, харчовы, будаўнічы. У гэты ж самы час ідзе скасаванне ўстаноў Часовага ўрада. Закрываюцца газеты (буржуазныя і нацыяналістычныя), якія выступалі супраць Савецкай улады, ствараюцца народныя суды, рэвалюцыйныя трыбуналы.